ശ്രീകുമാര് മൂലേമഠത്തിന് ആദരാഞ്ജലി ചങ്ങനാശേരി: കോണ്ഗ്രസ് നേതാവും നഗരസഭാ മുന് ചെയര്മാനുമായിരുന്ന ശ്രീകുമാര് മൂലേമഠം ഓര്മയായി. കെഎസ്യുവിലും യൂത്ത് കോണ്ഗ്രസിലും നേതൃത്വം വഹിച്ച ഇദ്ദേഹം കോണ്ഗ്രസ് ജില്ലാ കമ്മിറ്റിയംഗവും ദീര്ഘനാള് ചങ്ങനാശേരി നഗരസഭാംഗവും ഒരുതവണ മുനിസിപ്പല് ചെയര്മാനുമായി പ്രവര്ത്തിച്ചു. എന്എസ്എസ് താലൂക്ക് യൂണിയന് ഇലക്ടറല് പ്രതിനിധി, പ്രൈവറ്റ് കോളജ് സ്റ്റുഡന്സ് യൂണിയന് സംസ്ഥാന പ്രസിഡന്റ് എന്നീ നിലകളിലും പ്രവര്ത്തിച്ചു. പെരുന്നയിലെ വസതിയില് പൊതുദര്ശനത്തിന് വച്ചിരിക്കുന്ന മൃതദേഹത്തില് തിരുവഞ്ചൂര് രാധാകൃഷ്ണന് എംഎല്എ പാര്ട്ടി പതാക അണിയിച്ചു. മുന് മുഖ്യമന്ത്രി ഉമ്മന് ചാണ്ടി, കെപിസിസി വര്ക്കിംഗ് പ്രസിഡന്റ് കൊടിക്കുന്നില് സുരേഷ് എംപി, മുന് പ്രതിപക്ഷ നേതാവ് രമേശ് ചെന്നിത്തല, കെ.സി. ജോസഫ്, ജോബ് മൈക്കിള് എംഎല്എ, നഗരസഭാ ചെയര്പേഴ്സണ് സന്ധ്യാ മനോജ്, കുര്യന് ജോയി, ഡിസിസി പ്രസിഡന്റ് നാട്ടകം സുരേഷ്, കെപിസിസി ജനറല് സെക്രട്ടറി ജോസി സെബാസ്റ്റ്യന് എന്നിവര് ഭവനത്തില് എത്തി അന്തിമോപചാരം അര്പ്പിച്ചു.